ኢትዮጵያ ቡና የሦስት ተጫዋቾቹን ውል አራዝሟል
ኢትዮጵያ ቡና ለሦስት ወጣት ተጫዋቾቹ  የደሞዝ ማሻሻያ በማድረግ ለተጨማሪ ዓመት ውላቸውን ሲያራዝም ከሌሎች ሁለት ተጫዋቾች ጋር ደግሞ ድርድር ላይ ነው።በተያያዘ ዜና ከኢትዮጵያ ቡና ተስፋ ቡድን አንስቶ በዋናው ቡድን በመጫወት አምበል እስከመሆን የደረሰው አማኑኤል ዮሐንስ ምንም እንኳ ከቡድኑ ጋር የሚያቆየው ቀሪ ሁለት ዓመት ኮንትራት ቢኖረውም የሰጠውን መልካም አገልግሎት ከግምት በማስገባት ተጨማሪ አንድ ዓመት ከኢትዮዽያ ቡና ጋር ለመቆየት እየተደራደረ መሆኑ ታውቋል። ከ2007 መጨረሻ አንስቶ ከሀላባ ከተማ ኢትዮዽያ ቡናን በመቀላቀል ለተከታታይ ሦስት ዓመታት በተለያዩ አማራጭ ቦታዎች በመጫወት ወጥ የሆነ አቋም በማሳየት በደጋፊው ልብ ውስጥ መግባት የቻለው እያሱ ታምሩም እንደ አማኑኤል ዮሐንስ ሁሉ የአንድ ዓመት ኮንትራት ቀሪ ቢኖረውም ከደሞዝ ጭማሪ ጋር አንድ ዓመት በመጨመር ከክለቡ ጋር የሚያቆየውን አዲስ ኮንትራት ለመፈራረም ከአመራሮች ጋር እየተደራደረ እንደሆነ ለማወቅ ችለናል።